
ДО 
ОБЩИНСКИ СЪВЕТ
БУРГАС


                                                          ДОКЛАДНА ЗАПИСКА
От ДИМИТЪР НИКОЛОВ, КМЕТ НА ОБЩИНА БУРГАС


               Относно: Финансиране на събития от други дейности в спорта до приемане на бюджета на Община Бургас за 2025 г.


УВАЖАЕМИ ОБЩИНСКИ СЪВЕТНИЦИ,
 
Настоящата докладна записка е по повод необходимостта от финансово подпомагане на спортните дейности в Община Бургас, които ще се проведат през месец април на 2025 г., а също и финансова подкрепа на изявени бургаски спортисти за участието им в Европейски първенства, при липсата на приет „Бюджет 2025“на Община Бургас.  
 В периода 12-13 април 2025г. предстои провеждане на „19-то Държавно лично първенство по карате киокушин за деца от 4 до 15 г.”, за което в Община Бургас е постъпило предложение за финансово подпомагане с вх. № 63-00-616/10.12.2024г., от председателя на СКК „Киокушин спирит“ Г. Апостолова. В първенството се очаква да вземат участие около 170 състезатели от цялата страна, разпределени в 11 отбора. Предлагам провеждането му да бъде подпомогнато финансово със сумата от 1000 лв.(хиляда лева). 
Следващото постъпило предложение с вх. №78-00-529/04.12.2024г. е от председателя на КК „Черноморец Бургас“ за провеждане на Колокритериум „Купа Бургас“. Мероприятието ще се състои на 26 април 2025 г. За пореден път градът е домакин на турнира по колоездене за всички възрастови групи. Традиционно всяка година в състезанието участват най-добрите от страната. За провеждането предлагам КК „Черноморец Бургас“ да бъде подпомогнат финансово със  сумата от 4 000 лв. (четири хиляди лева).
          Следващото постъпило предложение с вх. №78-00-491/20.11.2024 г. е от председателя на СНЦ Яхт клуб „Порт Бургас“ за организиране и провеждане на Международна ветроходна регата „Порт Бургас 2025“ – Бургаска ветроходна седмица в периода 30 април – 4 май 2025г. В нея ще вземат участие 6 държави с около 230 участници. За провеждане на Регатата предлагам финансово подпомагане на СНЦ Яхт клуб „Порт Бургас“ със  сумата от  10 000 лв. (десет хиляди лева).
         Постъпило е предложение  за финансово подпомагане  с вх. №78-00-549/10.12.2024 г. от председателя на Сдружение Клуб по плувни спортове „Витоша“ и е свързано с провеждането на 12-ти Международен турнир по плуване „Talent Cup” в периода 25.04 – 27.04.2025 г. на „Парк Арена ОЗК“. Предлаганата сума за финансова подкрепа за провеждане на турнира  е  в размер на 3 000 лв. (три хиляди лева). 
Председателя на СНЦ – “България Би Джей Джей” е входирал заявление с вх. № ЕД-458(1)/24.02.2025 г. за провеждане на Балканско първенство по бразилско джиу джицу на 26.04.2025г.  Предлагам да бъде подпомогнато финансово със  сумата от 25 000 лв. (двадесет и пет хиляди лева). 
По повод участие на двама състезатели  по спортни танци от КСТ „Бургас“  на Европейско  първенство по спортни танци до 21 години  в гр. Анкара, Турция  на 05.04.2025г., от клуба е отправена молба за еднократно финансово подпомагане. Средствата са необходими за закупуване на самолетни билети, хотел, трансфери, такса участие и дневни разходи на представителната танцова двойка в  стандартните  танци на  Клуб по спортни танци „Бургас“ – А. В. и И. К. През 2024г. бургаските състезатели постигнаха исторически успех в спортните танци, като за първи път българска двойка се класира на финал на Европейско първенство по стандартни танци. След направени разчети предлагам да бъдат предоставени средства в размер на 1 800 лв. (хиляда и осемстотин лева).
В администрацията на Община Бургас е постъпило още едно заявление от председателя на  СКК „Киокушин Спирит“ с вх. № 78-00-126/03.04.2025 г. относно  предстоящо Световно първенство за мъже и жени на категории и Международно първенство за деца, юнощи и девойки и ветерани. И двете състезания ще се проведат в периода 26 – 27 април 2025 в Токио, Япония.  Участие в Международно първенство за деца, юнощи, девойки и ветерани ще вземе младият състезател на СКК „Киокушин Спирит“ В. Ж., с класации през 2024 г. – Национален шампионат на кумите и ката и Балкански шампионат на ката за 2025 г.   В тази връзка предлагам да бъде отпусната сумата в размер на 1 000 лв. ( хиляда лева).
Друго предложение за финансово подпомагане е постъпило с писмо вх.№ СД-1263/17.03.2025 г. от КСА „Черноморец“, КСА “Нефтохимик“ и СКА „Акро Джъмп“ и е по  повод предстоящо участие на осем състезатели от трите клуба на Европейско първенство по спортна акробатика, което ще се проведе в Люксембург в периода  10 -13 април 2025г. Състезателите на бургаските клубове ще представляват националния отбор на България. По отношение на финансирането, съобразно бюджета за спорт се предлага сума от 2 400 лв.(две хиляди и четиристотин лева), в т.ч. /по 300 лв. за всеки състезател/. Разпределението на финансовите средства по клубове е според броя на състезателите им, участници в първенството – за КСА „Черноморец“-трима състезатели - 900 лв.(деветстотин лева).; КСА “Нефтохимик“-трима състезатели - 900 лв.(деветстотин лева). и СКА „Акро Джъмп“-двама състезатели- 600 лв.(шестстотин лева).
Следващото постъпило искане с вх. № 78-00-122/27.03.2025 г. е от председателя на СК „Сентоки-Бургас“ във връзка с участието на 7 състезатели от клуба в Световно първенство по карате киокушин на International Federation Kyokushin, което  ще се проведе в периода 9-11 май 2025 г. в гр. Лайпциг, Германия. В тази връзка предлагам да бъдат предоставени средства в размер на 2 100 лв. ( две хиляди и сто лева).
Средствата за всички гореописани спортни мероприятия  ще бъдат предвидени в „Бюджет 2025“ на Община Бургас.
Своевременното предоставяне на необходимия финансов ресурс е в обществен интерес, което обосновава необходимостта от допускане предварително изпълнение на предлаганото решение, при условията на чл. 60, ал.1 от Административнопроцесуалния кодекс.
           Предвид изложеното и на основаниe чл. 21, ал. 1, т. 8, т. 23 и чл. 21, ал. 2 от Закона за местното самоуправление и местната администрация, предлагам Общински съвет – Бургас да вземе следните:

                                                                        РЕШЕНИЯ:
1. Одобрява  финансово подпомагане в размер на 1 000 лв.(хиляда лева) на СКК „Киокушин спирит“ за провеждане  на 19-то Държавно лично първенство по карате киокушин за деца от 4 до 15 г. 
1. Одобрява  финансово подпомагане в размер  на 4 000 лв. (четири хиляди лева)  на КК „Черноморец Бургас“ за провеждане на Колокритериум „Купа Бургас“.
1. Одобрява  финансово подпомагане в размер на 10 000 лв. (десет хиляди лева) на СНЦ Яхт клуб „Порт Бургас“ за провеждане на Международна ветроходна регата „Порт Бургас 2025“.
1. Одобрява  финансово подпомагане в размер  на 3 000 лв. (три хиляди лева) на Сдружение Клуб по плувни спортове „Витоша“ за провеждане на 12-ти Международен турнир по плуване „Talent Cup”.
1. Одобрява  финансово подпомагане в размер на  25 000 лв. (двадесет и пет хиляди лева) на СНЦ – “България Би Джей Джей” за провеждане на Балканско първенство по бразилско джиу джицу. 
1. Одобрява финансово подпомагане на бургаски състезатели за участие в Световни и Европейски първенства, както следва:
- Финансово подпомагане в размер на 1 800 лв. (хиляда и осемстотин лева)  за участие на представителната двойка – А. В. и И. К. /по 900 лв. за всеки състезател/ в Европейско първенство по спортни танци до 21 години в гр. Анкара, Турция  на 05.04.2025 г. 
· Финансово подпомагане в размер на 1 000 лв. (хиляда лева) на СКК „Киокушин Спирит“ за участие на състезателя В. Ж. в Международно първенство за деца, юнощи, девойки и ветерани в периода 26-27 април 2025 г. в Токио, Япония.
· Финансово подпомагане в размер на 900 лв.(деветстотин лева) на КСА „Черноморец“ за участие на трима състезатели /по 300 лв. за всеки състезател/ в Европейско първенство по спортна акробатика, което ще се проведе в Люксембург в периода 10-13 април 2025 г.
· Финансово подпомагане в размер на 900 лв.(деветстотин лева)/ на КСА “Нефтохимик“ за участие на трима състезатели /по 300 лв. за всеки състезател/ в Европейско първенство по спортна акробатика, което ще се проведе в Люксембург в периода 10-13 април 2025 г.
·  Финансово подпомагане в размер на 600 лв.(шестстотин лева) на СКА „Акро Джъмп“ за участие на двама състезатели /по 300 лв. за всеки състезател/ в  Европейско първенство по спортна акробатика, което ще се проведе в Люксембург в периода 10-13 април 2025 г.
· Финансово подпомагане е размер на 2 100 лв. (две хиляди и сто лева) на СК „Сентоки-Бургас“ във връзка с участието на 7 състезатели от клуба /по 300 лв. на състезател/ в Световно първенство по карате киокушин на International Federation Kyokushin, което  ще се проведе в периода 9-11 май 2025 г. в гр. Лайпциг, Германия.

1. Възлага на Кмета на Община Бургас да отрази в проекта на бюджет за 2025 г. решенията по т. I, т. II, т. III, т. IV, т. V и т. VI.

1. На основание чл. 60, ал. 1 от Административнопроцесуалния кодекс, допуска предварително изпълнение на решенията, предвид необходимостта от предприемане на незабавни действия за финансиране успешното провеждане на спортните прояви, което е в обществен интерес.


Приложение:
Съгласно текста.


С уважение,



ДИМИТЪР НИКОЛОВ 
КМЕТ НА ОБЩИНА БУРГАС


[bookmark: _GoBack]	
image1.png




image2.png




